CELEX: 62011CN0279
Language: el
Date: 2011-06-01 00:00:00
Title: Υπόθεση C-279/11: Προσφυγή της 1ης Ιουνίου 2011 — Ευρωπαϊκή Επιτροπή κατά Ιρλανδίας

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/18
            
         Προσφυγή της 1ης Ιουνίου 2011 — Ευρωπαϊκή Επιτροπή κατά Ιρλανδίας
   (Υπόθεση C-279/11)
   2011/C 226/35
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: P. Oliver)
   
      Καθής: Ιρλανδία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               Να διαπιστώσει ότι η Ιρλανδία, παραλείποντας να λάβει τα αναγκαία μέτρα για την εκτέλεση της αποφάσεως του Δικαστηρίου στην υπόθεση C-66/06, Επιτροπή κατά Ιρλανδίας, παρέβη τις υποχρεώσεις που υπέχει από το άρθρο 260 ΣΛΕΕ,
            
         
               —
            
            
               να υποχρεώσει την Ιρλανδία να καταβάλει στην Επιτροπή το κατ’ αποκοπή ποσό των 4 174,8 ευρώ πολλαπλασιαζόμενο επί τον αριθμό των ημερών από την έκδοση της αποφάσεως στην υπόθεση C-66/06 μέχρι τη συμμόρφωση της Ιρλανδίας με την απόφαση αυτή ή μέχρι την έκδοση της αποφάσεως επί της παρούσας υποθέσεως,
            
         
               —
            
            
               να υποχρεώσει την Ιρλανδία να καταβάλει στην Επιτροπή χρηματική ποινή ύψους 33 080,32 ευρώ από την ημερομηνία της εκδόσεως της αποφάσεως στην παρούσα διαδικασία μέχρι τη συμμόρφωση της Ιρλανδίας με την απόφαση του Δικαστηρίου στην υπόθεση C-66/06, και
            
         
               —
            
            
               να καταδικάσει την Ιρλανδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Δύο έτη και έξι μήνες περίπου μετά την απόφαση του Δικαστηρίου της 20ής Νοεμβρίου 2008, στην υπόθεση C-66/06, με την οποία διαπιστώθηκε ότι η Ιρλανδία δεν είχε λάβει μέτρα για την πλήρη μεταφορά των άρθρων 2, παράγραφος 1, και 4, παράγραφοι 2 έως 4, της οδηγίας 85/337/ΕΟΚ του Συμβουλίου (1), η Ιρλανδία εξακολουθεί να μην έχει λάβει τα αναγκαία μέτρα για να συμμορφωθεί με την απόφαση αυτή. Ως εκ τούτου, η Επιτροπή ζητεί να υποχρεωθεί η Ιρλανδία να καταβάλει πρόστιμο και χρηματική ποινή αντίστοιχη με τη σοβαρότητα της παράβασης και τις επιπτώσεις της στην επιδίωξη των στόχων που επιδιώκει ο κοινοτικός νομοθέτης.
   
      (1)  Οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων κα ιδιωτικών έργων στο περιβάλλον
   ΕΕ L 175, σ. 40